﻿Prof Georgeta Cozma CNME TUDOR ARGHEZI I Modernismul interbelic Perioada interbelica reprezinta o etapa de efervescenta creatoare, poezia dobandind acum ,,o constiinta de sine, o existenta proprie’’ (N Manolescu) In secolul XX vor aparea ,, patru mari poeti paradigmatici’’ (M Mincu}, care vor re- scrie ‚’’eminescianismul ’’, transformandu-l in limbaje poetice diferentiate, ,,semne tutelare ale poeziei moderne’’, in opinia lui M Mincu, anume G Bacovia, T Arghezi, L Blaga si I Barbu In prima jumatate a secolului XX, literatura interbelica a fost marcata de estetica traditionalista, modernista si avangardista, care actiona aproape simultan asupra orizontului de asteptare al cititorilor , modificand mecanismele poeticitatii T Arghezi, L Blaga si I Barbu, apartin miscarii moderniste, traditionalismul fiind ilustrat de Vasile Voiculescu, N Crainic, I Pillat s a Literatura interbelica a fost marcata de doua tendinte: modernista si traditionalista Marii poeti ai perioadei interbelice, T Arghezi, L Blaga si I Barbu, apartin miscarii moderniste, traditionalismul fiind ilustrat de Vasile Voiculescu In opinia lui Nicolae Manolescu ,,istoria poeziei romane moderne incepe cu simbolismul’’ Modernismul poetic romanesc descinde din simbolism, care respinge ,,vechea logica a poeziei’’[I Pop] Modernismul [lat ,,modernus’’] reprezinta o manifestare artistica ampla, care exprima o ruptura de trecut, reunind grupari, directii si orientari estetice novatoare si de avangarda: expresionism, futurism, dadaism, constructivism, suprarealism, etc Atitudinea modernista se defineste prin: negarea valorilor clasice, traditionale si conservatoare, prin atitudinea de revolta, de nonconformism si libertate de exprimare Poezia modernista interbelica se caracterizeaza prin: prezenta ,,categoriilor negative’’[ Hugo Friedrich] precum: alienarea, insingurarea, dedublarea, uratul, grotescul etc; depoetizare, vazuta ca o estompare a lirismului excesiv; limbaj anticalofil [ lipsit de ornamente stilistice], organizarea epica a poemelor; dublarea discursului liric cu idei filosofice, generand ambiguitatea, poezia devine astfel ,,o padure de simboluri’’[ Ch Baudelaire]; ingambamentul ca mod de scriere, insemnand continuarea ideii poetice in versul urmator etc In literatura romana, conceptul este introdus de Eugen Lovinescu prin revista ,,Sburatorul’’ si prin studiile sale:,,Istoria civilizatiei romane moderne’’ si ,,Istoria literaturii romane contemporane’’ Gruparea de la ,,Sburatorul’’ [revista si cenaclul literar] a jucat in epoca acelasi rol pe care l-a avut ,,Junimea’’ si revista ,,Convorbiri literare’’ in perioada ,,marilor clasici’’, avnd ca obiective promovarea tinerilor scriitori si imprimarea unei tendinte moderniste literaturii romane Modernismul lovinescian avanseaza doua teze fundamentale, anume : teoria sincronismului bazat pe imitatie si teoria autonomiei esteticului In vreme ce , cu un secol inainte, Titu Maiorescu respingea imitatia, combatand ,,forma fara fond’’, Eugen Lovinescu propune sincronizarea literaturii si a civilizatiei romane cu ,,spiritul veacului’’ - ,,saeculum’’ Criticul considera ca sunt necesare cateva mutatii in plan tematic si estetic: trecerea de la o literatura cu tematica rurala la o literatura de inspiratie citadina; cultivarea prozei obiective, dezvoltarea prozei subiective; evolutia poeziei de la epic la liric, intelectualizarea prozei si a poeziei Lovinescu preia ,, teoria imitatiei’’ de la psihologul francez Gabriel Tarde, considerand ca formele imprumuntate trebuie adaptate la specificul national Ca o prelungire a acestei teorii, criticul propune ideea de ,,mutatie a valorilor estetice’’, potrivit careia operele literare isi pierd valoarea odata cu trecerea timpului, fiind depasite estetic , tematic sau in planul expresiei Prin teoria ,,autonomiei esteticului’’ , E Lovinescu se apropie de conceptia lui Titu Maiorescu Pornind de la filosofia lui Hegel, amandoi criticii trasaeaza o axa dihotomica intre arta si stiinta, intre frumos si adevar, considerand ca obiectul de reprezentare al artei sunt sentimentele, iar al stiintei ideile Modernismul poetic romanesc ofera ,, premisele radicalizarii manifestarilor reformatoare’’, dupa aprecierea lui M Scarlat II TUDOR ARGHEZI Universul poetic ,,Cuvinte potrivite’’ Odată cu impunerea masiva a universului liric complex Tudor Arghezi a început să fie considerat “replica de secol XX a miracolului eminescian, adică poetul care a produs o înnoire a poeziei comparabilă doar cu cea săvârşită de Eminescu”(I Em Petrescu) Tudor Arghezi ilustreaza ,,modernismul moderat sau clasic’’, dupa aprecierea lui Mircea Scarlat, este ,,o sinteza intre traditie si modernitate’’[E Lovinescu] Tudor Arghezi inaugurează în literatura româna ipostaza poetului ca “Homo faber”,,,Poeta Artifex’’ făuritorul de “cuvinte potrivite” În accepţia sciitorului “poezia este însăsi viata, pretutindeni şi-n toate este poezie” Volumul de debut intitulat ,,Cuvinte potrivite’’ concentreaza temele poeziei argheziene Aceasta se articulează pe o varietate de teme si motive: Pezia filosofică, cuprinzand : arte poetice: “Testament”, “Rugă de seară”, “Portret”; lirica existenţială, urmarind căutarea lui Dumnezeu şi oscilaţia între credinţă şi tăgadă”, ilustrată în ciclul ,,Psalmilor’’ si confruntarea cu moartea în poeziile: “Duhovnicească”, ,,De-a v-aţi ascuns”, “De ce-aş fi trist” ; Poezia socială ilustrată în ciclurile: “Cuvinte potrivite”, “Cîntarea omului”, “1907-Peisaje”, “Flori de mucigai”; Estetica urâtului –“Flori de mucigai”; Poezia erotică –“Cuvinte potrivite”, “Versuri de seară”; Poezia boabei şi a fărâmei: -“Cuvinte potrivite”, “Mărţişoare”, “Prisaca”, “Cartea cu jucării” Criticul I Em Petrescu distinge trei elemente prin care opera argheziană se delimitează de opera eminesciană anume: materialitatea limbajului, componenta ludică şi interesul pentru lumea reală în aspectele ei triviale Materialitatea limbajului se referă la sursele lexicului, la structura versului; dimensiunea ludică se regăseşte în creaţia dedicată universului copilăriei Realismul este interpretat original de Arghezi “realismul este operaţia de a scoate perle de acolo de unde omul comun nu vede deacat muscărie” a Crezul literar Arta poetica argheziana este poezia ,,Testament’’ Tudor Arghezi n-a scris o ,,ars poetica ’’ în linia poemelor clasice ale lui Horaţiu sau Boileau “ Testamentul” lui T Arghezi care deschide volumul “Cuvinte potrivite” se inscrie în linia celebrului testament al lui Ienchiţă Văcărescu: “Urmaşilor mei Văcăreşti Las vouă moştenire Creşterea limbei româneşti Şi a patriei cinstire” Poemul se constituie ca un “credo” estetic, concentrand conceptia despre poezie, despre sursele de inspiratie si despre procesul creator Sub aspect formal poemul se organizeaza ca un dialog intre creatorul-parinte si fiul ,care insumeaza lungul sir al urmasilor Ideea se sustine prin prezenta vocativului “fiule”, a formelor pronomiale de pers a doua “ti-“, precum si prin regimul verbal: ,,Nu-ti voi lasa drept bunuri dupa moarte Decat un nume adunat pe-o carte’’ Creaţia poetului este singura mostenire lasată de el urmaşilor Ea este in acelaşi timp “un final şi un inceput, o primă treaptă in urma căreia se aşterne un lung trecut de trudă şi suferinţă” scria Ştefan Munteanu Pentru creatorul care devine exponentul unui lung sir de “robi cu saricile pline”, cartea reprezinta o treapta care trebuie sa fie nu numai urcată ,ci şi depaşită, niciodată insă nu trebuie uitată Treapta este un simbol bivalent: sugereaza traseul initiatic parcurs de poet, dar si legatura cu strabunii Poetul dezvolta de altfel in multe poezii un adevarat cult al strabunilor Intr-un alt plan simbolic cartea “in extenso”, creaţia reprezinta titlul de nastere “hrisovul cel dintâi” al lungului sir de robi, care s-au opintit ,,prin rapi si gropi adanci’’, ,,pe branci’’ Concentrand atatea semnificatii, cartea se impune a fi asezata intr-un loc privilegiat, sacru, ,,la capatai’’, acolo unde se aseaza si crucea : ,,Aseaza-o cu credinta capatai’’ Poezia dezvoltă ideea actului creator Arghezi avansând imaginea artistului ca “homo faber” Pentru Arghezi poezia este o formă a existenţei, iar creatorul este meştşugarul - ,,poeta artifex’’- care converteşte banalul cotidian in arta, in sublim Pentru a transfigura realitatea poetul, asemeni unui alchimist, decanteaza limbajul simplu al ţăranilor ,care concentrează virtuţi poetice nebănuite : “ Din graiul lor cu indemnul pentru vite, Eu am ivit cuvinte potrivite” In mod simbolic unealta agricolă tradiţională, sapa a fost transformată in “condei” iar brazda pământului roditor a devenit “călimară” şi izvor pentru inspiraţia creatoare Efortul poetic a fost de durată deoarece cuvintele au căpătat inţelesuri noi numai după ce au fost “frămânţate mii de săptămâni” Experienţa trudnică ,anonimă a plugarilor români a fost innobilată de poet şi trasformată in “coroane”: Poetul prefigureaza estetica urâtului , in linia impusă de Ch Baudelaire: ,, Din bube, mucegaiuri si noroi Iscat-am frumuseţi şi preţuri noi “ Tudor Arghezi susţine astfel ideea că nu există experienţă umană care sa nu poată fi transformată in fapt artistic, că nu există cuvinte poetice şi nepoetice Poetul defineşte creaţia ca o imbinare a “slovei de foc”, inţeleasă ca expresie a harului creator , cu ,,slova faurita’’, expresie a trudei, a efortului creativ a mestesugarului –poet- ,,poeta artifex’’ Pentru Arghezi, arta are si un rol social:,,izbaveste- ncet pedepsitor’’ b Cautarea lui Dumnezeu Omul este in esenta lui pecetluit cu chipul lui Dumnezeu Divinitatea este Lumina, iar cautarea ei este un ,,drum catre Damasc’’: ,,per crucem ad lucem’’[ prin suferinta spre lumina] Din aceasta perspectiva, omul indepartat de starea primordiala, sta ,,intru drum’’[C-tin Noica], caci ,,drumul este raspunsul ce se da destinului, tragicului vietii’’, in termrnii lui M Eliade Conceptual vorbind, drumul conoteaza o dubla valorizarea: accea initiatica, pe de o parte,drum al perfectionarii spirituale si recuperatoare Drumul nu este ratacire, ci ,,oglinda a sinelui’’ [M Muthu], inseamna initiere, dar nu neaparat si intelepciune Incepand cu Socrate, trecandu-se prin miezul filosofiei platoniciene, se admite ca intelepciunea este ,,drum spre ‘’si nu punctul final Pornit in marea ,,questa’’[ termenul pastreaza conotatiile verbului ,,to stalk’’] incearca re- facerea Centrului, caci ,,omul nu poate trai fara sa-si construiasca un spatiu sacru, un Centru’’ [M Eliade] In centrul labirintului existential arghezian sta chiar Dumnezeu Cautarea lui Dumnezeu devine o aventura nu doar religioasa, cat gnoseologica Ea poate fi catafatica, prin negatie [a se vedea celebra asertiune a lui Nietzsche :,,Dumnezeu a murit’’] sau apofatica, prin afirmare [,,Crede si nu cerceta’’] Metoda de cunoastere a lui Dumnezeu este pentru Sf Augustin indoiala in scopul obtinerii certitudinii In fapt, a te indoi este sinonim cu a gandi, deci cu a exista In linia ,,Psalmilor’’ lui David, T Arghezi da glas nelinistilor metafizice in poezia de inspiraţie religioasă ,ilustrare “ a crizei ontologice a lui a fi sau a nu fi” (Nicolae Manolescu) Raportul poetului cu Dumnezeu, oscilaţia între credinţă şi tăgadă sunt prezente în ciclul “Psalmi” dar şi în poezii precum “Între două nopţi”, “Muntele măslinilor”, “Închinăciune”, “Priveghere” Experienţa monahala pe care a traversat-o Arghezi nu a fost a unui spirit religios, ci a unui artist, a unui poet care căuta raspunsurile la marile interogatii ontologice Întrebat ce caută la mănăstirea Cernica poetul mărturisea “vreau să-nvăt a scrie pe dedesubt, vreau să trăiesc o experienţă iară nu o dogmă” Ideea de dumnezeire se indentifică la Arghezi cu ideea de adevăr, iar căutarea fiinţei misterioase cu aspiraţia spre absolut în procesul cunoasterii Poetul este tiranizat de oscilaţia între îndoială şi certitudine Transcendenţa argheziană este goală, suferinţa poetului nu derivă din faptul că Dumnezeu există fără a se arăta, ci din faptul absenţei sale care deşteaptă în sufletul psalmistului conştiinţa singurătăţii sale în univers “Tare sunt singur, Doamne şi pierziş” Când invocă divinitatea Arghezi ştie că nu va primi răapuns ,dar nu se poate opri să n-o invoce Interogaţia exprimă fie nedumerire “şi te slujesc , dar Doamne, până când?”, fie îndoială “vreau să te pipăi, urlă:Este!” Vocea poetului este în fapt un “vox clamantis in deserto”, el îl invocă şi pe “Deus absconditus”, pe Dumnezeul răzbunător, ascuns, din Vechiul Testement, dar şi pe “Deus revelatus”- Dumnezul revelat, generos al Noului Testement Cu timpul , în “poezia boabei şi a fărâmei” , poetul ajunge la o concepţie aproape panteistă cu referiri la ideea de divinitate : Dumnezeu a coborat in natura, in fiinte Poetul notează acum: “înverşunat de piedici să le sfărâmi în vine/Dar trebuie-mi dau seama să-ncep de-abia cu tine” Poetul repeta mai degraba experienta biblica a lui Lucifer pe langa Dumnezeu, incercand sa se apropie de divinitate prin negatie Asadar, exista in ,, Psalmi ‘’ un strat liric religios si un substrat demonic, Raportul poetului cu moartea se articulează pe trei atitudini: teama de neant în poezia “Duhovnicească”; accepţarea senină a morţii asemenea ciobanului mioritic în poezia “De-a v-aţi ascuns” şi acceptarea marii trecerii de după viaţa ce a fost împlinită şi trăită plenar în poezia “De ce-as fi trist” Psalmul “Tare sunt singur, Doamne, si piezis’’ ilustreaza singuratatea cosmică a individului ,care constată absenţa lui Dumnezeu Psalm al insingurarii si al parasirii, poemul poate fi pus in relatie cu invocatia retorică adresată de Iisus in timpul rastignirii: ,,Eli, Eli, lama sabahtani!“ Doamne Dumnezeule de ce m-ai parasit?” Sub aspect strucutural indentificam doua planuri, cel al ,,fiintei triste si pieritoare’’[Pascal], al poetului care oscileaza intre credinta si tăgadă si planul divinitatii, al unui “Deus absconditus” care refuză sa se reveleze propriei sale creatii Poemul debuteaza ex abrupto , cu un lamento grav, o tanguire lipsita de incrancenare: ,,Tare sunt singur, Doamne, si piezis'’ Poetul apeleaza la metafora ,,copacului pribeag si piezis’’, in spatele careia se ascunde imaginea omului care si-a pierdut credinta si verticalitatea, inteleasa ca ,,directie privilegiata a Fiintei’’Louis Lavelle] Daca odinioara in sufletul eului liric Dumnezeu a salasluit, tot mai sfasiat de propria dilema, eul asteapta acum un semn Este nostalgia dupa paradisul pierdut Tonul poemului dobandeste accente vehemente , pamfletare chiar, marcand prin exclamatii retorice , revolta celui care slujeste fara a primi un semn de recunoastere , de certitudine : “ Si te slujesc, dar , Doamne, pana cand?” Lasat uitarii,fiinta psalmistului este tot mai apasata de singuratate si ,asemeni lui Iov, simte ca limita disperarii a atins apogeul Psalmistul asteapta un semn din partea lui Dumnezeu, pentru a-i lumina existenta c Esteica uratului Modernismul arghezian se regaseste in special in volumul ,,Flori de mucigai’’ , in care identificam trasaturile modernismului interbelic: depoetizarea, limbajul lipsit de ornamente stilistice, organizarea epica a poemelor Estetica uratului este preluată de Tudor Arghezi din creaţia lui Charles Baudelaire, care în ciclurile “Tablouri pariziene” şi “Florile răului” ne introduce într-o lume de infern social:”Din urât poetul va face să nască un farmec nou”, scria damnatul francez Regăsim aproape aceleaşi cuvinte în programul literar al lui Arghezi schiţat în poezia “Testament” Arghezi îşi însuşeşte punctul de vedere al lui Charles Baudelaire astfel că întreaga artă a ciclului “Flori de mucigai” (titlul este baudelairian) constă în savanta dozare de trivialitate şi suavitate, de expresie frustă şi rafinament Elemente ale esteticii urâtului au mai existat în literatura română şi înainte de Arghezi, în creaţiile lui Ion Heliade Rădulescu, Anton Pann, Al Macedonski, Ion Barbu, dar momentul cel mai înalt al acestei maniere de scriitură îl reprezintă indiscutabil Tudor Arghezi “Cuvintele de argou înveninate, bolnave, abjecte, suave se împerechează într-o limbă unică de-o forţă de sugestie extraordinară”, scria Nicolae Manolescu Se concrentreaza in acest volum o lume izolata , golita de anthropos, din care Dumnezeu a fugit Este lumea urmasilor lui Cain, a izgonitilor din rai Realismul şi grotescul coexistă în mod fericiti in “Flori de mucigai” Imaginaţia creatorului deformează realul, construeşte figuri monstruoase sau hibride :“Fătălău”, “Ion Ion”, “Galere” Poeziile din acest ciclu reflectă compartimentul cel mai întunecat al vieţii sociale şi al individului, reflectă suferinţa socială si biologică Poetul surprinde un univers existenţial care poartă stigmatul “infamiei” în poezii precum “Tinca”, “Sfântul”, “Pui de găi”, “Lache” etc Cu “Flori de mucigai” Arghezi a realizat cea mai adâncă reforma a limbii poetice pe care a înregistrat-o istoria literaturii române moderne în epoca de după Eminescu Poezia care deschide volumul cu acelasi titlu, “ Flori de mucigai “ , are valoare de ,,ars poetica’’ Poemul transcrie o experienta pe care poetul a trait-o in detenţie In conditiile degradante si neprielnice ale captivitatii Temnita, spatiu al recluziunii , este un adevarat ,,descensus ad Inferos’’, dar in egala masura conserva ceva din nostalgia sufletului omenesc Titlul poeziei contine oximoronul ,,flori de mucegai’’; poetul opteaza pt varianta regională a cuvântului “mucigai” , acesta devenind emblema captivitatii omului intr-un spatiu intunecat si sumbru, a cosmarului existential Asocierea surprinzatoare cu substantivul “flori” conduce la idee ca orice aspect imund are si o parte frumoasă ,chiar suavă, că locul in care crinul infloreste este mâlul Sub aspectul compozitional, discursul liric se articuleaza pe doua segmente inegale, o strofa ampla si un catren cu valoare de concluzie Tema poeziei este actul creatiei in captivitate, intr-o situatie- limita Temnita, spatiu al recluziunii, este un adevarat ,,descensus ad Inferos’’ Prima strofa configureaza un spatiu ostil scrisului, care totusi poate sa genereze arta In intunericul celulei, ,,pe intuneric, in singuratate’’ creatia aristica este singura lumina pentru prizonierul- artist, pe care nimeni nu poate sa i-o anuleze Cand uneltele obisnuite ale travaliului literar lipsesc, unghia insăşi poate deveni un instrument de scris; hartia este inlocuita cu tencuiala ,in extenso cu piatra: ,,Le-am scris cu unghia pe tencuiala’’ Poetul sugereaza prin simbolul biblic al pietrei ca arta intemeiaza fiinta chiar si in situatii-limita, ca prin creatie fiinta se eternizeaza Departe de Dumnezeu,poetul-prizonier nu se simte sprijinit nici macar de exemplul ucenicilor Fiului, Luca, Ioan si Matei, fapt pentru care iscriptioneaza pe tencuiala peretilor : “Stihuri fara an Stihuri de groapă” Departe de lume, singur, captiv chiar in propria-i fiinta, poetul simte ca este parasit pana si de harul creator, sugerat simbolic prin metafora “unghia ingereasca” In strofa a doua imaginile poetice poarta amprenta simbolismului Natura surprinsa are rol de ,,raisonneur’’ al trairilor eului: frigul launtric este in concordanta cu intunericul si cu ploaia care ,,batea departe, afara’’ Poetul isi pierde propria identitate creatoare , motiv pt care scrie “stihuri blestemate” cu ,,unghiile de la mâna stângă’’ : “Şi m-am silit sa scriu cu unghiile de la mana stanga” In simboistica iudeo- crestina, mâna dreaptă este mâna crucii, cea care savârşeşte ritualul liturgic, in vreme ce mana stanga este mana demonica,satanica Din aceasta perspectiva, creatia nu poate sa fie decat blestemata Intr-un spatiu damnat, harul creator nu mai poate sa fie un dar divin Imaginea mainii devenita ,,gheara’’sugereaza disperarea si chiar agresivitatea fiintei damnate, care se agata cu disperare de orice speranta de libertate Si totusi, arta poate sa fie o forma de manifestare a libertatii launtrice: in ciuda ostilitatii mediului, poetul va continua sa scrie, chiar daca o va face ,,cu unghiile de la mana stanga’’ ,, Flori de mucigai’’ este asadar o tulburatoare ,,ars poetica’’ despre captivitatea care nu poate ucide creatia Sub aspect stilistic poemul se constituie ca o aglomerare de metafore : “stihuri fara an” ,,unghia ingereasca’’,,,stihuri de groapa’’ etc Remarcam si prezenta unor epitete “firidă goala “,”gheară neputincioasă” Sub aspect prozodic textul apeleaza la rima imperecheata, ritmul iambic si masura alterneaza intre 5-17 silabe Cu “Flori de mucigai” Arghezi a realizat cea mai adâncă reforma a limbii poetice pe care a înregistrat-o istoria literaturii române moderne în epoca de după Eminescu Actiunea modelatoare a operelor lasate de Arghezi va fi indelungata, poetul ramanand pana astazi,, un clasic al modernismului poetic romanesc’’, concluzioneaza M Scarlat 